3. Financiranje posebnega sodišča za Sierra Leone (glasovanje)
Resolucija o financiranju posebnega sodišča za Sierra Leone - Pred glasovanjem:
Bernd Posselt
(DE) Gospod predsednik, moja skupina se je odločila zahtevati poimensko glasovanje. Zdi se, da zaradi tehnične napake novega člana osebja o tem niste obveščeni. Ker zgleda, da je prišlo do težav v zvezi s tehniko, vas pozivam, da dovolite poimensko glasovanje.
Predsednik
Ne bomo ustanovili posebnega sodišča za vašega člana osebja. Če torej Parlament ne ugovarja, bomo med končnim glasovanjem glasovali poimensko.
- Pred glasovanjem o odstavku 6:
Glyn Ford
Hvala vam. Ali lahko vložim ustni predlog spremembe k odstavku 6 v imenu gospoda Agnoletta, ki je odsoten? Mislim, da se bo nahajal na seznamu volilnih upravičencev in navaja: "poziva Komisijo, da zagotovi nadaljnje financiranje glavnih in pomožnih dejavnostih posebnega sodišča v prihodnjih nacionalnih programih Sierra Leone; poziva oblasti Sierra Leone, da postanejo prednostne naloge tranzicijski sodni postopki in neodvisnost pravosodja".
(Parlament se je strinjal, da sprejme ustni predlog spremembe.)
Francesco Enrico Speroni
(IT) Gospod predsednik, gospe in gospodje, ugotavljam, da so se podatki glasov spremenili. Vendar se glede na seznam poimenskega glasovanja zdi, da so glasovali samo moški; ker glasujejo tudi ženske, je treba predstaviti realne podatke o glasovanju.
Predsednik
To je ustrezna pripomba, vendar bo težko doseči pravičnost za vse, ker obstajajo le tri skupine podatkov. Zato bomo morali upoštevati število skupin podatkov.
